அச்ரா கான் (கால்பந்து வீராங்கனை)

அச்ரா கான் (Hajra Khan) பாக்கித்தான் நாட்டைச் சேர்ந்த ஒரு கால்பந்து வீராங்கனையாவார். 1993 ஆம் ஆண்டு திசம்பர் மாதம் 29 ஆம் தேதியன்று இவர் பிறந்தார். பாக்கித்தான் பெண்கள் தேசிய கால்பந்து அணியின் தலைவராக விளையாடினார்.  முன்கள வீராங்கனையாக அல்லது நடுக்கள வீராங்கனையாக  விளையாடுகிறார்.  2009 ஆம் ஆண்டில் பாக்கித்தான் தேசிய அணியின் ஒரு பகுதியாக இருந்தார். 2014 ஆம் ஆண்டில் தலைவராக தலைமை தாங்கினார்.

 ஆரம்ப மற்றும் தனிப்பட்ட வாழ்க்கை 
அச்ரா கான் 1993  ஆம் ஆண்டு டிசம்பர் மாதம் 29  ஆம் தேதியன்று  பாக்கித்தான் நாட்டின் கராச்சி நகரத்தில் பிறந்தார், சிறு வயதிலிருந்தே குறிப்பிடத்தக்க விளையாட்டு வீராங்கனையாக இருந்தார். ஒரு தொழில்முறை விளையாட்டு வீராங்கனையாக  வேண்டும் என்பது இவரது கனவாக இருந்தபோதிலும், அச்ரா கான் ஆரம்பத்தில் தடகள விளையாட்டுகளில் தனக்கென ஒரு பெயரை உருவாக்கினார். 2004 ஆம் ஆண்டில் இந்தியாவில் நடைபெற்ற மதிப்புமிக்க சல்வான் விளையாட்டுப் போட்டிகளில் இவர் பாக்கித்தானைப் பிரதிநிதித்துவப்படுத்தி அரை மராத்தான் ஓடினார். 14 வயதில், இவர் தனது கால்பந்து பயணத்தைத் தொடங்கினார், தியா மகளிர் கால்பந்து சங்கத்தில்  சேர்ந்தார், சிந்து மாகாண கால்பந்து அணிக்கான முயற்சிகளின் போது கவனத்தை ஈர்த்தார். தேசிய மகளிர் வெற்றியாளர் போட்டியின் போது வெறும் மூன்று ஆட்டங்களில் ஒன்பது கோல்களை அடித்ததால், அச்ரா கானின் அறிமுகமானது அசாதாரணமானதாக மாறியது.  இவரது சிறந்த செயல்திறன்  அணியின் வெற்றிக்கு பங்களித்தது மட்டுமல்லாமல், போட்டியின் அதிக மதிப்பெண் பெற்ற வீராங்கனையாகவும் மாற உதவியது.

 கால்பந்து சங்க விளையாட்டு 
தியா பெண்கள் கால்பந்து சங்கத்தில் விளையாடத்  தொடங்கி, 2010 ஆம் ஆண்டு தேசிய மகளிர் கால்பந்து வெற்றியாளர் போட்டியின் போது மிசா தாவூத் கோப்பையை வென்றார்.

2014 ஆம் ஆண்டில் தியாவை விட்டு வெளியேறி பலுசிசுதான் யுனைடெடு அணியில்  சேர முடிவு செய்தார். அச்ரா கான் 2014 ஆம் ஆண்டில் பலுசிசுதான் யுனைடெட் அணியில் விளையாடி பாக்கித்தான் மகளிர் கால்பந்து வெற்றியாளர் கோப்பையை  வென்றார், இறுதிப் போட்டியில் முன்னாள் சங்கமான  தியா அணிக்கு  எதிராக ஒரே கோலை அடித்தார். பின்னர் இவர் மாலத்தீவு கால்பந்து சங்க சன் ஓட்டல்சு அண்டு ரிசார்ட்சு கால்பந்து அணிக்காக அழைப்பை ஏற்றுக் கொண்டார். எஃப்ஏஎம் மகளிர் கால்பந்து வெற்றியாளர் கோப்பை போட்டியில்  விளையாடுவதற்கான வாய்ப்பை ஏற்றுக்கொண்டார்.

2015 கோடையில், அச்ரா கான் செருமனியில் ஒரு மாதத்தைக் கழித்தார், மேலும் நான்கு சங்கங்களுடன் பருவத்திற்கு முந்தைய சோதனைப் போட்டிகளில் கலந்து கொண்டார். விசா பிரச்சினைகள் காரணமாக எம்எசுவி டூயிசுபர்க்கிலிருந்து இடமாற்ற வாய்ப்பை அவரால் ஏற்க முடியவில்லை.  தனது கால்பந்து சங்க வாழ்க்கையில் 100 கோல்களை அடித்த ஒரே பாக்கித்தான் வீராங்கனை என்ற சிறப்புக்கு உரியவரானார்.  மே 2015 ஆம் ஆண்டு மே மாதம் 24 ஆம் தேதியன்று சன் ஓட்டல்சு  அண்டுட் ரிசார்ட்சு மாலத்தீவு கால்பந்து சங்கத்தில் சேர்ந்தார். அச்ரா கான்  தற்போது பாக்கித் தான் இராணுவத்திற்காக விளையாடுகிறார்.

 பன்னாட்டுப் போட்டிகள் 
2009 ஆம் ஆண்டில், வங்காளதேசத்தின்  டாக்கா நகரத்தில் நடந்த 2010 தெற்காசிய விளையாட்டுகளுக்கு பாக்கித்தான் தேசிய அணிக்கு அச்ரா கான் தேர்ந்தெடுக்கப்பட்டார். இந்த நிகழ்வில் கான் பங்கேற்ற பிறகு, பாக்கித்தான் கால்பந்து கூட்டமைப்பு இலங்கை கொழும்பில் உள்ள ஃபிஃபா மகளிர் கால்பந்து பயிற்சி வகுப்பிற்கு இவரைத் தேர்ந்தெடுத்தது. டிசம்பர் 2010 ஆம் ஆண்டு டிசம்பரில்  இவர் தொடக்க தெற்காசிய மகளிர் கூட்டமைப்பு கால்பந்து போட்டியில்  விளையாடினார், இது பாக்கித்தான் அரையிறுதிக்கு செல்ல உதவியது.

மாலத்தீவு தேசிய மகளிர்போட்டியில் விளையாட சன் ஓட்டல்சு & ரிசார்ட்சு  கால்பந்து சங்கத்துடன்  2014 ஆம் ஆண்டில் பன்னாட்டு  ஒப்பந்தத்தில் கையெழுத்திட்ட முதல் பாக்கித்தான் பெண் கால்பந்து வீராங்கனை அச்ரா கான் ஆவார்.

பன்னாட்டு கால்பந்து அமைப்பை  பாக்கித்தான் கால்பந்து சம்மேளனம் இடைநீக்கம் செய்யப்பட்டதால் கால்பந்தில் பல ஆண்டுகளாக செயலற்ற நிலையில் இருந்த அச்ரா கான், 2022 ஆம் ஆண்டு மகளிர் தெற்காசிய மகளிர் கூட்டமைப்பு கால்பந்தாட்ட போட்டியில்  சர்வதேச அரங்கிற்குத் திரும்பினார். கால்பந்து வீராங்கனையாகத் தக்கவைக்கப்பட்டார். ஆனால் தலைவர் பதவியை மரியா கானிடம் மாற்றினார்.

 தடகளம் 
 நெட்பால் 
இலங்கை அம்பாந்தோட்டையில் நடந்த 2011 தெற்காசிய கடற்கரை விளையாட்டுப் போட்டிகளில், பாக்கித்தான் தேசிய நெட்பால் அணி வெண்கலப் பதக்கத்தை நாட்டிற்குக்  கொண்டு வர கான் உதவினார்.

 கூடைப்பந்து 
கான் இந்தியாவில் நடைபெற்ற 2016 தெற்காசிய விளையாட்டுப் போட்டிகளில் பாக்கித்தான் தேசிய கூடைப்பந்து அணியின் முக்கிய வீரர்களில் ஒருவராக விளையாடினார்.

 விளையாட்டு புள்ளிவிவரங்கள் 

 பன்னாட்டு அளவு 
 மதிப்பெண்கள் மற்றும் முடிவுகள் பாக்கித்தானின் கோல் எண்ணிக்கையை முதலில் பட்டியலிடுகின்றன.

+அச்ரா கான் அடித்த பன்னாட்டு  கோல்களின் பட்டியல்இல்லை.தேதிஇடம்.எதிர்ப்பாளர்மதிப்பெண்விளைவுபோட்டி112 செப்டம்பர் 2012சி. ஆர் & எஃப்சி மைதானம், கொழும்பு இலங்கைமாலத் தீவுகள்1–03–02012 தெற்காசிய கூட்டமைப்பு மகளிர் வெற்றியாளர் போட்டி23–0326 அக்டோபர் 2014பகுரைன் தேசிய விளையாட்டரங்கம், ரிஃபா, பகுரைன்பகுரைன்1–01–5சர்வதேச நட்பு429 அக்டோபர் 2014பகுரைன் தேசிய விளையாட்டரங்கம், ரிஃபா, பகுரைன்பகுரைன்1–10சர்வதேச நட்பு511 நவம்பர் 2014ஜின்னா விளையாட்டு அரங்கம், இஸ்லாமாபாத், பாக்கித்தான் இலங்கை1–21–22014 தெற்காசிய கூட்டமைப்பு மகளிர் வெற்றியாளர் போட்டி

 கௌரவங்கள் 
பலுசிசுதான் யுனைட்டேடு

 தேசிய மகளிர் கால்பந்து வெற்றியாளர் போட்டி 2014

 மேற்கோள்கள் 

 வெளியிணைப்புகள் 
 பாக்கித்தான் கால்பந்து சம்மேளனத்தின் (பி. எஃப். எஃப்.) சுயவிவரம்

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:பாக்கித்தானியப் பெண்கள்